472/2019

Útdráttur

Kærður var úrskurður héraðsdóms um að X skyldi sæta gæsluvarðhaldi. Málinu var vísað frá Landsrétti þar sem kæra hafði borist héraðsdómi eftir að kærufrestur samkvæmt 2. mgr. 193. gr. laga nr. 88/2008 um meðferð sakamála var liðinn.

Úrskurður Landsréttar

Landsréttardómararnir D-kk-nf Þ-kk-nf B-kk-nf, I-kvk-nf E-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 25. júní 2019, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 21. júní 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi þar til dómur gengur í máli hans í Landsrétti en þó ekki lengur en til föstudagsins 20. desember 2019 klukkan 16. Kæruheimild er í blið 2. mgr. 192. gr. laga nr. 88/2008 um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

3 Sóknaraðili krefst þess aðallega að málinu verði vísað frá Landsrétti en til vara að hinn kærði úrskurður verði staðfestur.

Niðurstaða

4

Samkvæmt þingbók héraðsdóms var hinn kærði úrskurður kveðinn upp á dómþingi föstudaginn 21. júní 2019 sem hófst klukkan 15.14 og var slitið klukkan 15.58 .

Hefur í dómaframkvæmd verið talið að kærufrestur byrji að líða strax við uppkvaðningu úrskurðar ef verjandi sakbornings er viðstaddur, sbr. meðal annars dóma Hæstaréttar 30. janúar 2015 í máli nr. 79/2015, 30 júní sama ár í máli nr. 430/2015, 4 . ágúst sama ár í máli nr. 502/2015 og 21. mars 2017 í máli nr. 182/2017, sem og dóm Landsréttar 22. mars 2018 í máli nr. 294/2018. Verjandi varnaraðila var viðstaddur uppsögu hins kærða úrskurðar og lýsti því þá yfir að tekinn væri lögboðinn frestur tila ð taka ákvörðun um kæru til Landsréttar. Kæra varnaraðila barst héraðsdómi þriðjudaginn 25. júní 2019 en þá var liðinn kærufrestur samkvæmt 2. mgr. 193. gr. laga nr. 88/2008.

Verður málinu því vísað frá Landsrétti.

Úrskurðarorð:

Máli þessu er vísað frá Landsrétti.

Úrskurður föstudaginn 21. júní 2019

Lögreglustjórinn á höfuðborgarsvæðinu hefur krafist þess að Héraðsdómur Reykjavíkur úrskurði að kærða X, kt. [...], verði með úrskurði Héraðsdóms Reykjavíkur gert að sæta áfram gæsluvarðhaldi á meðan mál hans nr. [...]/2019 er til meðferðar fyrir Landsrétti og eftir atvikum þar til dómur gengur í málinu, en þó ekki lengur en til föstudagsins 20. desember 2019, kl. 16:00.

Í greinargerð sækjanda kemur fram að með úrskurði Héraðdóms Reykjavíkur 31. desember sl. var ákærða gert að sæta gæsluvarðhaldi á grundvelli cliðar 1. mgr. 95. gr. laga nr. 88/2008 um meðferð sakamála vegna fjölda mála sem til meðferðar voru hjá lögreglu og ákæruvaldi þar sem hann var undir rökstuddum grun um fjölda hegningar, umferðar og fíkniefnalagabrota.

Lögreglustjórinn á höfuðborgarsvæðinu gaf út ákæru á hendur ákærða 29. janúar sl. vegna fjórtán mála er varða ætluð þjófnaðarbrot ákærða í níu tilvikum, fjársvik í þremur tilvikum, nytjastuld í þremur tilvikum og umferðarlagabrot í þremur tilvikum, sbr. nánar gögn málsins. Ákæran var þingfest í Héraðsdómi Reykjavíkur 14. febrúar sl. Við fyrirtöku málsins 20. s.m. játaði ákærði sök í fjórum ákæruliðum en neitaði að öðru leyti sök. Var málið tekið til dóms í kjölfar aðalmeðferðar 6. mars sl. og dómur upp kveðinn […] þar sem ákærða var gert að sæta fangelsi í 12 mánuði að frádregnu óslitnu gæsluvarðhaldi frá 31. desember 2018.

Með úrskurði Landsréttar 20. mars í máli nr. 209/2019, vegna héraðsdómsmáls nr. R[...]/2019, var ákærða gert að sæta áfram gæsluvarðhaldi á meðan áfrýjunarfrestur í málinu varði og eftir atvikum þangað til dómur gengi í Landsrétti í máli ákæruvaldsins á hendur honum, en þó eigi lengur en til dagsins í dag, 21. júní 2019.

Ákærði áfrýjaði héraðsdómi til Landsréttar samkvæmt yfirlýsingu K-kk-ef S-kk-ef, lögmanns, fyrir hans hönd þann 11. apríl sl. Áfrýjunarstefna í málinu var gefin út þann 12. apríl sl., og fékk málið númer [...]/2019 fyrir Landsrétti. Frumgögn Héraðsdóms Reykjavíkur í máli réttarins nr. S[...]/2019 hafa ekki borist embætti ríkissaksóknara og málið því ekki komið á dagskrá Landsréttar. Í ljósi þess að málinu er enn ólokið telur ákæruvaldið nauðsynlegt að ákærða verði gert að sæta áfram gæsluvarðhaldi og hefur ríkissaksóknari falið lögreglustjóranum á höfuðborgarsvæðinu að gera kröfu þar um, sbr. erindi 20. júní sl.

Til meðferðar er fjöldi mála þar sem ákærði er undir rökstuddum grun um ítrekuð brot gegn 1. mgr. 244. gr., 248. gr. og 1. mgr. 259. gr. almennra hegningarlaga nr. 19/1940 auk sérrefsilaga sem öll varða fangelsisrefsingu að lögum. Ætluð brot hans eru ítrekuð og framin á stuttum tíma. Ákærði á að baki þónokkurn sakarferil og hefur ítrekað verið dæmdur fyrir m.a. auðgunarbrot auk sérrefsilagabrota. Samkvæmt upplýsingum frá Fangelsismálastofnun hóf hann afplánun á tveggja mánaða dómi Héraðsdóms Reykjavíkur í máli S[...]/2017 hinn 24. júlí sl. og lauk afplánun í september sl. Samkvæmt gögnum málsins […] og virtist framfleyta sér og fjármagna vímuefnafíkn sína að einhverju eða öllu leiti með afbrotum. Með vísan til brotaferils ákærða áður en honum var gert að sæta gæsluvarðhaldi er það mat ákæruvaldsins að yfirgnæfandi líkur séu á því að hann muni halda áfram brotastarfsemi fari hann frjáls ferða sinna.

Með vísan til framangreinds, framlagðra gagna og c.liðar 1. mgr. 95. gr. laga 88/2008, sbr. 3. mgr. 97. gr. laganna og dóms Hæstaréttar í máli 123/2014, er þess krafist að krafan nái fram að ganga og að ákærða verði gert að sæta gæsluvarðhaldi allt til föstudagsins 20. desember 2019, kl. 16:00.

Niðurstaða:

Fyrir liggur að X hlaut refsidóm þann […] sl., sbr. dómur Héraðsdóms Reykjavíkur í máli nr. S[...]/2019, fyrir ítrekuð brot gegn 1. mgr. 244. gr., 248. gr. og 1. mgr. 259. gr. almennra hegningarlaga nr. 19/1940 auk umferðarlagabrota. Var honum með dómnum gert að sæta fangelsi í 12 mánuði, en til frádráttar kemur þó óslitið gæsluvarðhald hans frá 31. desember 2018. Með dómnum var X sakfelldur fyrir fjölda brota og að hann eigi að baki alllangan sakaferil. Gögn málsins renna stoðum undir þá ályktun að hann hafi framfleytt sér og fjármagnað vímuefnafíkn sína að einhverju eða öllu leyti með afbrotum. Fyrir liggur að dómfelldi hefur óskað eftir því að framangreindum dómi héraðsdóms verði áfrýjað, sbr. fyrirliggjandi yfirlýsing þar um, dags. 11. apríl 2019. Eins og verjandi dómfellda hefur bent á þá liggur einnig fyrir tilkynning um afplánun framangreinds dóms, sama dags. Eins og sækjandi hefur hér fært rök fyrir þá er þar greinilega um að ræða mistök sem helgist af því að dómfellda hafi verið sendur bráðabirgðaútreikningur á afplánun áður en ljóst varð sama dag að dómfelldi hygðist áfrýja. Samkvæmt síðari málslið 3. mgr. 97. gr. laga nr. 88/2008 getur dómari, eftir kröfu ákæranda, úrskurðað að gæsluvarðhald skuli haldast meðan á áfrýjunarfresti samkvæmt 199. gr. laganna stendur, svo og meðan mál er til meðferðar fyrir æðri dómi uns dómur er þar upp kveðinn. Með vísan til alls framanritaðs og þó sérstaklega brotaferils dómfellda í aðdraganda þess að honum var fyrst gert að sæta gæsluvarðhaldi er fallist á það með lögreglu að yfirgnæfandi líkur sé á að hann muni halda áfram brotum fari hann nú frjáls ferða sinna. Á grundvelli c.liðar 1. mgr. 95. gr., sbr. 3. mgr. 97. gr. laga 88/2008, er því fallist á það að dómfelldi sæti áframhaldandi gæsluvarðhaldi allt til föstudagsins 20. desember 2019, kl. 16:00.

P-kk-nf D-kk-nf L-kk-nf héraðsdómari kveður upp þennan úrskurð.

Ú R S K U R Ð A R O R Ð

Kærði, X, kt. [...], skal sæta áfram gæsluvarðhaldi á meðan mál hans nr. [...]

/2019 er til meðferðar fyrir Landsrétti og eftir atvikum þar til dómur gengur í málinu, en þó ekki lengur en til föstudagsins 20. desember 2019, kl. 16:00.

Með vísan til framangreinds, framlagðra gagna og c.liðar 1. mgr. 95. gr. laga 88/2008, sbr. 3. mgr. 97. gr. laganna og dóms Hæstaréttar í máli 123/2014, er þess krafist að krafan nái fram að ganga og að ákærða verði gert að sæta gæsluvarðhaldi allt til föstudagsins 20. desember 2019, kl. 16:00.

Niðurstaða:

Fyrir liggur að X hlaut refsidóm þann […] sl., sbr. dómur Héraðsdóms Reykjavíkur í máli nr. S[...]/2019, fyrir ítrekuð brot gegn 1. mgr. 244. gr., 248. gr. og 1. mgr. 259. gr. almennra hegningarlaga nr. 19/1940 auk umferðarlagabrota. Var honum með dómnum gert að sæta fangelsi í 12 mánuði, en til frádráttar kemur þó óslitið gæsluvarðhald hans frá 31. desember 2018. Með dómnum var X sakfelldur fyrir fjölda brota og að hann eigi að baki alllangan sakaferil. Gögn málsins renna stoðum undir þá ályktun að hann hafi framfleytt sér og fjármagnað vímuefnafíkn sína að einhverju eða öllu leyti með afbrotum. Fyrir liggur að dómfelldi hefur óskað eftir því að framangreindum dómi héraðsdóms verði áfrýjað, sbr. fyrirliggjandi yfirlýsing þar um, dags. 11. apríl 2019. Eins og verjandi dómfellda hefur bent á þá liggur einnig fyrir tilkynning um afplánun framangreinds dóms, sama dags. Eins og sækjandi hefur hér fært rök fyrir þá er þar greinilega um að ræða mistök sem helgist af því að dómfellda hafi verið sendur bráðabirgðaútreikningur á afplánun áður en ljóst varð sama dag að dómfelldi hygðist áfrýja. Samkvæmt síðari málslið 3. mgr. 97. gr. laga nr. 88/2008 getur dómari, eftir kröfu ákæranda, úrskurðað að gæsluvarðhald skuli haldast meðan á áfrýjunarfresti samkvæmt 199. gr. laganna stendur, svo og meðan mál er til meðferðar fyrir æðri dómi uns dómur er þar upp kveðinn. Með vísan til alls framanritaðs og þó sérstaklega brotaferils dómfellda í aðdraganda þess að honum var fyrst gert að sæta gæsluvarðhaldi er fallist á það með lögreglu að yfirgnæfandi líkur sé á að hann muni halda áfram brotum fari hann nú frjáls ferða sinna. Á grundvelli c.liðar 1. mgr. 95. gr., sbr. 3. mgr. 97. gr. laga 88/2008, er því fallist á það að dómfelldi sæti áframhaldandi gæsluvarðhaldi allt til föstudagsins 20. desember 2019, kl. 16:00.

P-kk-nf D-kk-nf L-kk-nf héraðsdómari kveður upp þennan úrskurð.

Ú R S K U R Ð A R O R Ð

Kærði, X, kt. [...], skal sæta áfram gæsluvarðhaldi á meðan mál hans nr. [...]

/2019 er til meðferðar fyrir Landsrétti og eftir atvikum þar til dómur gengur í málinu, en þó ekki lengur en til föstudagsins 20. desember 2019, kl. 16:00.